open-index/open-wikipedia-markdown huggingface dataset:
Sverre Sætre

**Sverre Sætre** (født 1972) er en norsk kokk og konditor som på Norges kokkelandslag vant gull i Kokke-OL i 2008 og ble verdensmester i 2006.

## Karriere
Sætre var i 2007, 2009, 2011 og 2012 kokk i *[[Sommeråpent]]* på TV-kanalen NRK. Han har utgitt en rekke kokebøker om sjokolade og søte kaker, og vant i 2010 prisen for beste norske kokebok.

Sætre driver et konditori på Briskeby i Oslo. 

Julen 2018 tilbød den eksklusive konditori-kjeden Ladurée i Paris en egen julekolleksjon designet av Sætre. Kolleksjonen bestod av kaker med ingredienser og smaksbilder inspirert av Sætres egne minner om norsk jul, og konditorikundene kunne derfor smake kaker med hint av både geitost og riskrem med rød saus. Ladurée hadde aldri tidligere betrodd andre enn sine egne ansatte konditorer et slikt oppdrag. Mens Sætre-kolleksjonen var i salg, var utstillingsvinduene til konditoriene til Ladurée utsmykket i samsvar med Sætres kakedesign, og derfor kunne forbipasserende på Paris' hovedgate Avenue des Champs-Elysees beundre åttebladsroser og tiner, og lese ordene «God jul» på konditoriets vinduer.

## Familie
Han er tvillingbror til journalisten Anbjørg Sætre Håtun (1972–2014).

## Bibliografi
* 2001: *Bare sjokolade* – medforfatter: Nina Sjøen 
* 2002: *Sans for det søte*, Cappelen
* 2004: *Sverres sjokolade*, Cappelen
* 2009: *Det søte norske*, Cappelen Damm
* 2010: *Den store kakeboka*, Forlaget Press (kåret til årets beste norske kokebok) – ny utgave i 2020
* 2013: *Bakeboka*, Forlaget Press
* 2016: *Frukt og bær. En kokebok*, Forlaget Press
* 2019: *Sjokoladeboka*, Forlaget Press – kåret til årets beste kokebok

## Referanser


## Eksterne lenker
* 
*  Sverres konditori
Deutsche Post der DDR

**Deutsche Post der DDR**, forkortet **Deutsche Post** (*DP*), var det statseide post- og telekommunikasjons monopolet i Den tyske demokratiske republikk. DP var kontrollert av ministeriet for post- og telekommunikasjonstjenester i DDR (*Ministerium für Post- und Fernmeldewesen der DDR*) innenfor ministerrådet i DDR, og var operativt fra 1949 frem til Tysklands gjenforening den 3. oktober 1990.
Friedrich-Schiller-Universität Jena

**Friedrich-Schiller-Universität Jena** er et universitet i byen Jena i delstaten Thüringen i Tyskland. Vintersemesteret 2010 hadde universitetet omkring 21&nbsp;400 studenter og 340 professorer.

Universitetet er en del av Coimbragruppen og er ved siden av Universität Erfurt, Bauhaus-Universität Weimar og Technische Universität Ilmenau et av fire universiteter i Fristaten Thüringen.

## Referanser


## Eksterne lenker
*
Johann Ernst Rentsch den eldre

**Johann Ernst Rentsch** (død 1723) var en tysk maler. 

## Liv og virke
Rentsch var hoffmaler hos hertug Wilhelm Ernst av Sachsen-Weimar (1662–1728). I dag huskes Rentsch bare på grunn av et portrettmaleri som antas å framstille komponisten Johann Sebastian Bach. Bach var ansatt ved samme hoff i perioden 1708 til 1717, og maleriet ble laget rundt 1715 da komponisten var 30 år. Maleriet eies i dag av Angermuseums Erfurt og henger i Bachhaus Eisenach.

Rentsch' grav befinner seg i den såkalte *Cranachgruft* («Cranachkrypten») på sørsiden av Jakobskirken i Weimar, der også Lucas Cranach den eldre og 35 andre personligheter er bisatt, blant annet Georg Melchior Kraus, Ferdinand Karl Christian Jagemann og Johann Friedrich Loeber. Gravsteinene befinner seg ved kirkeveggen.

Rentsch sønn Johann Ernst Rentzsch den yngre (1693–1767) ble også maler. Den saksiske hoffmaleren og gravøren Christian Wilhelm Ernst Dietrich (1712–1774) var sønn av Rentschs datter Johanna Dorothea.

## Referanser
Tiny Dancer

«**Tiny Dancer**» er en sang fra den britiske sangeren Elton John fra 1971 med tekster av Bernie Taupin. Den er på hans fjerde album *[[Madman Across the Water]]* og ble utgitt som en singel i 1972.

I 2024 ble sangen nummer 47 på Rolling Stones liste The 500 Greatest Songs of All Time.

## Sporliste
#«Tiny Dancer» – 3:38
#«Razor Face» – 4:44

## Referanser


## Eksterne lenker
* ''Tiny Dancer'' på Allmusic
Ernst-Moritz-Arndt-Universität Greifswald

**Ernst-Moritz-Arndt-Universität Greifswald** er et universitet i byen Greifswald i delstaten Mecklenburg-Vorpommern i Tyskland. Ved vintersemesteret 2010 hadde universitetet omkring 12 256 studenter og 202 professorer.

Universitetet ble grunnlagt i 1456 og er blant de eldste universitetene i Mellom-Europa.
## Referanser


## Eksterne lenker
*
Technische Universität Dresden

**Technische Universität Dresden** (TUD) er med 35 000 studenter det største universitetet i den tyske delstaten Sachsen. Universitetets største campus er plassert i Dresden, ca. 3 kilometer sør for den historiske bydelen og Elbens bredde. Tross navnet, rekker studie- og forskningsområdene langt ut over de tekniske vitenskapene, og de 17 fakultetene fordeler seg innenfor de fem kjerneområdene Ingeniørvitenskap, humaniora, miljøvitenskap, naturvitenskap og legevitenskap. TUD er med i TU 9, sammenslutningen av de 9 største tekniske universitetene i Tyskland.

## Referanser


## Eksterne lenker
*
Tag der Republik

**Tag der Republik**, også kalt **Nationalfeiertag der DDR** var en nasjonaldag i Den tyske demokratiske republikk (DDR) som ble feiret den 7. oktober.

Dagen var til minne om den 7. oktober 1949, da staten DDR ble grunnlagt innenfor *[[Sowjetische Besatzungszone]]*.
Staatsplanthema 14.25

**Staatsplanthema 14.25** var benevnelsen på de statlige retningslinjer, som resulterte i at Den tyske demokratiske republikk bygde et omfattende statlig organisert og finansiert system av doping. Systemet innebar at utøvere foretok en systematisk bruk av prestasjonsfremmende midler og relaterte substanser. Grunnlager for systemet var en beslutning i sentralkomitéen til Sozialistische Einheitspartei Deutschlands (SED) den 14. juni 1974, hvor komitéen for profesjonelle idrettsutøvere i DDR fremla en hemmelig rapport innenfor *[[Staatsplan Wissenschaft und Technik]]* med tittelen «understøttende midler innenfor sport» (*Unterstützende Mittel im Sport*) gjennom forskningsgruppen «ytterligere kraftreserver» (*Zusätzliche Leistungsreserven*).
Johannes Galliculus

**Johannes Galliculus** (ca. 1490 – ca. 1550) var en tysk musikkteoretiker, komponist og thomaskantor.

## Liv
Lite er kjent om Galliculus' liv, men i 1505 var han immatrikulert ved Universität Leipzig under navnet *Hennel* og etter det hadde  han sannsynligvis sin gjerning der. Rundt 1520 ble han tilhenger av  Martin Luthers ideer og deltok i kretsen rundt komponisten og boktrykkeren Georg Rhau. Galliculus var thomaskantor fra 1520 til 1525.

Ved siden av sine teoretiske verk, der han også musikalsk tilpasset den latinske messe med tanke på reformasjonens krav, skrev Galliculus to messer, to motetter og to magnificat og andre kirkemusikalske verk. Hans *Markuspassion* er et viktig verk fra tidlig tysk protestantisk kirkemusikk. Galliculus regnes som Heinrich Isaacs etterfølger.

## Referanser


## Kilder
* 
* 

## Litteratur
* Heinz von Loesch: «Johannes Galliculus» i *[[Die Musik in Geschichte und Gegenwart]].* 2. omarbeidede utgave. Persondelen, bd. 4. Bärenreiter, Kassel, spalte 1293−1295.

## Eksterne lenker
* 
*
Høiåshytta

**Høiåshytta** ligger 236 meter over havet i turområdet Høyåsmarka rett nord for Halden, og eies av Halden Skiklubb. 

Hytta er tegnet av arkitekt Wilhelm Christian Suhrke (1863–1950). Den laftede delen ble innviet 4. januar 1903 og består av kjøkken, en stor og en liten peisestue i 1. etasje og i 2. etasje ett stort og ett lite rom pluss «vertinnens» rom. I 1909 ble hytta utvidet med et dameværelse og et herreværelse. Disse to rommene er senere omgjort til ett rom og blir til daglig kalt klubbrommet. I 1935 ble taket lagt om fra flis- til skifertak. Hytta er erklært verneverdig av Fylkeskonservatoren.

Det var fastboende vertinne fra 1903 til 1967 med unntak av krigsårene. Helene Bergh-Johansen, den siste vertinne på Høiås, fungerte fra 1. januar 1946.

Høiåshytta er et populært turmål for brukere av Høyåsmarka. I perioden september til påske er hytta åpen for servering.

I nærheten av hytta finnes Høiåstårnet, et utsiktstårn, og Høiåsmasten, Østfolds høyeste byggverk, som brukes til transmisjon av radio- og telefonsignaler. 

## Referanser


## Eksterne lenker
* Adkomst til Høiåshytta via turløyper
Ferjesambandet Molde–Vestnes

**Molde–Vestnes** er et ferjesamband på europavei 39 over Moldefjorden og Romsdalsfjorden/Storfjorden i Romsdal. Strekningen drives av selskapet Boreal Sjø som overtok driften fra Fjord1 1. januar 2021. Ferjene som går nå per 01.02.2025 er MF «Malmefjord», MF «Tomrefjord», MF «Vestrefjord» og MF «Karlsøyfjord», hvorav sistnevnte har et søsterskip; MF «Harøyfjord», som fungerer som reserveferje på sambandet. Overfartstiden er oppgitt til ca. 33 minutter.

Vestnes fergekai ligger på Furneset 3 kilometer fra Vestnes sentrum. Lengden er . Ferjene går døgnet rundt med opptil tre avganger i timen i hver retning. Om natta er det opptil 90 minutter mellom hver avgang.

På oppdrag fra regjeringen utreder Statens vegvesen en fast kryssing av fjorden som kan erstatte ferjesambandet. Den nye, ferjefrie E39 planlegges som en 16 kilometer lang undersjøisk tunnel fra Vik i Vestnes kommune til Nautneset i Molde kommune. Deretter følger en rundt 2 kilometer lang hengebru fra Nautneset til Julbøen i Molde kommune. Prosjektet er godkjent og omtalt i Nasjonal transportplan 2018–2027, men byggestart er ikke endelig avklart per 2017. Kostnaden var anslått til 14,5 milliarder kroner. Da prosjektforslaget kom med i Nasjonal transportplan var totalkostnaden anslått til minst 37 milliarder kroner. Ifølge Vegvesenets senere utredning og beregning er det mulig gjennomføre utbyggingen for 23 milliarder kroner. Også dette lavere anslaget vil være samfunnsøkonomisk ulønnsomt.

Planer om en kryssing ble tidligere omtalt som Møreaksen, mens Statens vegvesens offisielle prosjektnavn er E39 Romsdalsfjorden. Prosjektet er med i Nasjonal transportplan 2022–2033, med foreslått oppstart av bygging av hovedtunnelen omtrent 2030, til en planlagt kostnad på 24 milliarder kroner.

## Historikk
Frem til 1986 gikk ferja til Molde fra Vestnes sentrum (Helland kai), men ferjestedet har fortsatt navnet «Vestnes». Fra 1925 til 1934 inngikk forbindelsen i trekantruten Molde–Vestnes–Åndalsnes, deretter tre år i trekantrute Molde–Åfarnes–Vestnes. Fra 1939 var Vikebukt inkludert i ruten slik at ferja krysset munningen av Tresfjorden i tillegg til den brede Moldefjorden. Anløpene til Vikebukt ble avviklet i 1993. Tresfjordbrua krysser i dag fjorden der ferja Vestnes–Vikebukt gikk før.

De første årene etter krigen var det fire til seks avganger daglig, dette økte til 14 turer i 1962, og til 29 i 1980.

## Ferjer på sambandet

## Galleri

Fil:Molde fergekai.jpg|Ferjekaia i Molde
Fil:Vestnes ferjekai2.JPG|Ferjekaia i Furneset (Vestnes)
Fil:Molde ferry Karlsøyfjord 01.jpg|MF «Karlsøyfjord» seiler ut fra Molde, 2024
Fil:Molde ferry Vestrefjord 04.jpg|MF «Vestrefjord» på Moldefjorden, 2024
Fil:Molde ferry Karlsøyfjord 05.jpg|MF «Karlsøyfjord»
Fil:Molde ferry Vestrefjord 02.jpg|MF «Vestrefjord»
Fil:Malmefjord (ship) - Molde, Norway 2022-07-08.jpg|MF «Malmefjord»
Fil:Tomrefjord (ship) - Molde, Norway 2022-07-08 (02).jpg|MF «Tomrefjord»


## Referanser
Boden sentralstasjon

**Boden sentralstasjon** er en jernbanestasjon i Boden kommune i Sverige. Den blir betjent av fjerntog til Narvik, Luleå og Stockholm. Stasjonen ligger rundt 950 m fra Boden busstasjon.

|}

## Eksterne lenker
* Om stasjonen på stationsinfo.se
* Sveriges Järnvägsstationer avsnitt B
Paul Merker

**Paul Merker** (født 1. februar 1894 i Oberlößnitz, idag Radebeul, død 13. mai 1969 i Berlin) var en tysk politiker og et sentralkomitemedlem innenfor Kommunistische Partei Deutschlands og Sozialistische Einheitspartei Deutschlands.

Under andre verdenskrig var han internert i konsentrasjonsleiren Le Vernet. Som sentralstyremedlem i DDR ble han i 1950 arrestert og beskyldt for å være fransk agent. Han ble rehabilitert i 1956. Etter hans død i 1969, ble han av DDR-regjeringen posthumt tildelt fedrelandets fortjenesteorden.

## Referanser
FC Nitra

**FC Nitra** (stiftet 1909) er en fotballklubb hjemmehørende Nitra i Slovakia. I 1959 spilte de for første gang i den øverste divisjonen i Tsjekkoslovakia. Laget spiller sine hjemmekamper på Štadión FC Nitra som har en kapasitet på 11 384 tilskuere.

## Historiske navn
* 1909 – *Nyitrai ÖTTSO*
* 1911 – *Nyitrai TVE*
* 1919 – *Nyitrai SC*
* 1921 – *SK Nitra*
* 1923 – *AC Nitra*
* 1948 – *Sokol Nitra*
* 1949 – *ZSJ Sokol spojene zavody Nitra*
* 1949 – *ZK KP Nitra*
* 1953 – *DSO Slavoj Nitra*
* 1956 – *TJ Slovan Nitra*
* 1966 – *AC Nitra*
* 1976 – *TJ Plastika Nitra*
* 1990 – *FC Nitra*
## Kjente spillere

* Dušan Borko
* Kamil Chatrnúch
* Jozef Čurgaly
* Igor Demo
* Michal Hipp
* Dušan Perniš
* Ivan Horn
* Róbert Jež
* Miroslav König
* Anton Krásnohorský
* Jozef Kukučka
* Ladislav Molnár
* Lubomir Moravčík
* Ivan Ondruška
* Peter Palúch
* Michal Pucher
* Ladislav Putera
* František Rappan
* Samuel Slovák
* Štefan Senecký
* Miroslav Stoch
* Róbert Tomaschek

## Hovedtrenere
*Oppdatert 23. september 2015*

* Zoltán Opata (1935–36)
* Karol Bučko (1959–63)
* Ladislav Putera (1963–64)
* E. Farman (1964–65)
* František Skyva (1965–68)
* Jozef Čurgaly (1968–70)
* Michal Pucher (1970-1974)
* Ján Dinga (1974–75)
* Theodor Reimann (1975–76)
* Michal Pucher (1976–77)
* František Skyva (1978- 1983)
* František Urvay (1983)
* Jiří Lopata (1984)
* Stanislav Jarábek (1984–85)
* Jozef Jarabinský (1985-86)
* Kamil Majerník (1986–88)	
* Milan Lešický (1988-1991)
* Karol Pecze (1991-1992)
* Stanislav Jarábek (1992–93)
* S.Dominka (1993)
* Ivan Horn (1993–95)
* Ivan Galád (2004–07)
* Pavel Hapal (1. juli 2007- 30. juni 2008)
* Pavel Malura (juni 2008– september 2008)
* Marián Süttö (september 2008– desember 2008)
* Petar Kurčubić (januar 2009– juni 2009)
* Ivan Galád (juli 2010– januar 2011)
* Ivan Vrabec (januar 2011– mars 2011)
* Cyril Stachura (mars 2011- november 2011)
* Róbert Barborík (november 2011– desember 2011), (caretaker)
* Ladislav Jurkemik (desember 2011- november 2012)
* Jozef Vukušič (desember 2012- mai 2013)
* Ladislav Šimčo (1. juli 2013- 24. august 2013)
* Vladimír Koník (10. september 2013- 31. desember 2013)
* Ladislav Hudec (19. februar 2014- juni 2014)
* Michal Hipp (24. juni 2014- 23. september 2015)
* Róbert Barborík (23. september 2015- )

## Nitraspillere med flest landskamper
*Oppdatert 23. september 2015*

*Ľubomír Moravčík - 42 kamper, 6 mål , 38 kamper, 6 mål   
*Róbert Tomaschek - 52 kamper, 4 mål 
*Miroslav Stoch - 50 kamper, 5 mål 
*Miroslav König - 43 kamper   
*Igor Demo - 24 kamper, 4 mål  
*Ladislav Molnár - 1 kamper , 24 kamper  
*Samuel Slovák - 20 kamper, 0 mål 

## Referanser


## Eksterne lenker
*
* – worldfootball.net (engelsk)
Faryd Mondragón

**Faryd Camilo Mondragón** (født 21. juni 1971 i Cali i Valle del Cauca) er en tidligere colombiansk fotballspiller som spilte sist for Deportivo Cali. Han har foreldre av libanesisk avstamning. 

Mondragón som har spilt for klubber i Major League Soccer og for det colombianske landslaget. Per 20. januar 2011, var Mondragón målvakt for Philadelphia Union som spiller i Major League Soccer. Mondragón konkurrerte under Sommer-OL i 1992 og under VM i fotball 1994 og VM i fotball 1998. I Fotball-VM 2014 kom han inn som innbytter for David Ospina mot Japan og ble den eldste spiller gjennom tidene i VM, 43 år gammel. Han la opp som fotballspiller i 2014.

## Eksterne lenker
*
Mongols Motorcycle Club

**Mongols Motorcycle Club** er en motorsykkelklubb fra USA, representert også i Mexico, Italia, Tyskland, Sverige, Israel, Belgia, Australia, England, Finland, Malaysia og Norge. 

Klubben ble grunnlagt i 1969 i Los Angeles i USA. og er en selverklært *[[1 %-klubb]]*. Den betraktes av amerikanske myndigheter og norske Kripos som en kriminell motorsykkelklubb. Mongols-president i Sverige, Jonas Bergdahl, avviser selv at klubben er kriminell. 

## Mongols i Norge
Klubben ble tidligere etablert i Trondheim, hvor allerede Outlaws og Hells Angels er etablert. Talsmann for Hells Angels i Norge, Rune Olsgaard, benektet til Adresseavisen at det er en konflikt mellom dem og Mongols i Norge. Adresseavisen avdekket at klubbens medlemmer i det nå nedlagte Trondheim-chapteret hverken hadde motorsykler eller førerkort, og politiet mener Mongols kaller seg MC-klubb som et skalkeskjul for å drive kriminell virksomhet. 

Per november 2012 har klubben chapters (avdelinger) i Oslo, Drammen, og Kristiansand. Også i Kristiansand mener politiet at ingen av medlemmene har motorsykler eller førerkort, og kaller klubben for en kriminell gjeng etter at fire medlemmer ble fengslet for vold og ran.  

Klubben er nå nedlagt på Norgesbasis. 

## Referanser


## Eksterne lenker
*
Jørgen Steensen Brahe

**Jørgen Brahe** til Hvedholm (født 22. mai 1585 på Halsted kloster,  død 12. februar 1661 på Hvedholm Gods) var en dansk riksråd og godseier, også kalt *den lille konge i Fyn*.

## Biografi
Han var sønn av Steen Brahe til Knudstrup og dennes første kone Birgitte Rosenkrantz, og ble født på Halsted kloster, hvor faren var lensmann. Jørgen ble en tid oppdratt hos en av sine faddere, jomfru Sophie Gyldenstjerne som var abbedisse i Maribo kloster, og siden gikk han på skole i Sorø og Malmø. 14 år gammel ble han sendt utenlands, med historikeren Pontanus som lærer. De besøkte de viktigste steder i Tyskland og Sveits, med lengre opphold ved universitetene i Strassbourg, Basel og Genève for siden å legge kursen om Frankrike, hvor han særlig oppholdt seg i Orleans og Paris. 

I 1604 vendte han tilbake for etterfølgende år å bli hoffjunker hos kong Christian IV. I denne funksjonen fulgte han kongen på flere reiser i utlandet. Han deltok i Kalmarkrigen og fikk i 1612 under en fektning i nærheten av Jønkøping, skutt sin hest under seg. 

Han forlot tjenesten ved hoffet, og ble i 1614 lensmann på Rugård, i 1616 på Sæbygård og i 1617 på Hagenskov. Ved arv og kjøp skaffet han seg ni herregårder, av hvilke Knudstrup lå i Skåne og Engelsholm i Jylland, de andre på Fyn. Han oppførte hovedgården på Brahesborg, og førte i 1645 med kongelige tillatelse en del sten med innskrifter og uthogde figurer fra restene av sin farbror Tycho Brahes bygninger på Hven. Disse ble bragt til Hvedholm til oppføringen av en ladegård. 

I 1627 ble han utnevnt til generalkommissær, og reiste samme år med Christian Thomesen Sehested som gesandt til England og Frankrike, hvorfra han først returnerte i 1628. I 1633 ble han elefantridder, og var i 1634 med til å hente hertug Ulriks lik hjem fra Sachsen og var samme år generalmarskalk ved den den utvalgte prins Christians bryllup med Magdalena Sibylla.

I desember 1644 ble han utnevnt til riksråd, og kom til å tilhøre den del av riksrådet som voktet skarpt over adelstandens rettigheter. Således motsatte han seg i 1650 ønsket om at prins Christian kun skulle velges til Danmark, men ikke til Norge, fordi sistnevnte formentlig skulle være kongehusets arveland. Han var videre motstander av en krigersk politikk overfor Sverige, men ble ved svenskekongen Carl Gustavs erobring av Fyn tatt til fange. Han slapp fri i 1660, og døde året etter på Hvedholm Gods. Han og konen er begravet i den nærliggende Horne kirke.   

## Ettermæle
I 1615 ble han gift med Anne Prebensdatter Gyldenstjerne (1596-1677), og fikk med henne sønnene Steen Jørgensen Brahe (1623-1677) og Preben Jørgensen Brahe (1627-1708). 

På grunn av den store mengde godser, og sin innflytelsesrike posisjon, kom han i folkeerindringen til å minnes som *den lille konge i Fyn*.  Han var ikke fremmed for litterære sysler, men oversatte latinske prekener til dansk og skrev omhyggelige dagbøker i tidens alminnelige og upersonlige stil, utgitt i 1845 av den danske historiker Vedel Simonsen som *Bidrag til Hr. Jørgen Brahes Levnedsbeskrivelse*.

## Referanser
Wendy Carlos

**Wendy Carlos** (født **Walter Carlos**, November 14, 1939–) er en amerikansk komponist som spesialiserte seg på synthesizere av merket Moog. 

## Liv og virke
Carlos, som kommer fra en arbeiderfamilie, lærte å spille piano seks år gammel og skrev sin første komposisjon i en alder av ti. Fjorten år gammel vant Carlos en pris for bygging av en datamaskin. 

Etter å ha studert musikk og fysikk ved Brown og musikkomposisjon ved Columbia University, begynte Carlos å arbeide i Gotham Recording som såkalt «tape editor», ble kjent med Robert Moog og hjalp ham utvikle bl.a. klaviaturens tangentfølsomhet. 

Carlos tok opp albumet ''Switched-On Bach'', som består av Johann Sebastian Bach-fortolkninger, i 1968 på utstyr som hun hadde bygd selv. Albumet vant tre (eller fire) Grammy-priser.

Hun komponerte musikken til filmer som Tron, The Shining og A Clockwork Orange.

Carlos led av dysfori og undergikk østrogenkur i nærmere to år for å bli kvinne. I 1972 gjennomgikk hun kjønnsbekreftende kirurgi.

## Verk i utvalg
**Studioalbum**

* ''Switched-On Bach'' (1968)
* *The Well-Tempered Synthesizer* (1969)
* *Sonic Seasonings* (1972)
* *Walter Carlos's Clockwork Orange* (1972; utgitt på nytt i 1998 som *A Clockwork Orange: Wendy Carlos's Complete Original Score*)
* *Switched-On Bach II* (1973)
* *By Request* (1975)
* *Switched-On Brandenburgs* (1980)
* *Digital Moonscapes* (1984)
* *Beauty in the Beast* (1986)
* *Secrets of Synthesis* (1987)
* *Peter & the Wolf* (1988; med "Weird Al" Yankovic)
* *Switched-On Bach 2000* (1992)
* *Tales of Heaven and Hell* (1998)

**Filmmusikk**
* Filmmusikken til ''A Clockwork Orange'' (1971)
* Filmmusikken til  *[[The Shining]]* (1980)
* Filmmusikken til ''Tron'' (1982)

## Referanser


## Eksterne lenker
* 
* 
* 
*
1820 i Danmark

__NOTOC__
Begivenheter i året **1820 i [[Danmark]]**.

## Statsledere
* Monark – Frederik VI

## Hendelser
* April – dronning Thyras grav i Jelling oppdages.
* Hans Christian Ørsted oppdager elektromagnetismen.
* November – Jacob Jacobsen Dampe blir arrestert og senere tiltalt for høyforræderi og majestetsforbrytelse.
* Studenterforeningen blir stiftet.

## Kunst og kultur
* Byggingen av Vor Frue kirke i København pågår. Kirken er tegnet av C.F. Hansen.
* Bertel Thorvaldsen reiser tilbake til Roma i august.

## Fødsler
* 28. januar – Vilhelm Pedersen, illustratør (d. 1859)
* 10. april – Johan Louis Ussing, klassisk filolog og arkeolog (d. )
* 29. mai – P.C. Klæstrup, illustratør (d. 1882)
* 25. oktober – Lorenz Frølich, illustratør og maler  (d. 1908)
* 5. november – Erik Andersen Brøndum, kjøpmann og gjestgiver (d. )

## Dødsfall
* 14. januar – Vilhelmine Caroline av Danmark, prinsesse (f. 1747)
* 20. juni – Jacob Brønnum Scavenius, godseier og boksamler (f. 1749)

## Referanser
Hu Jun

**Hu Jun** (forenklet kinesisk: 胡军, tradisjonell kinesisk: 胡軍; født 18. mars 1968 i Beijing) er en kinesisk skuespiller. Han er av mandsjuisk etnisitet.

Hu er kjent for dramatiske roller i filmer både fra Fastlands-Kina og fra Hongkong, og fra fjernsynsserier.

## Eksterne lenker
* 
* Chinese Movie Database - Hu Jun  
* HKCinemagic.com - Hu Jun
* Press Kit(Lan Yu) -- HU Jun
* Orange Sky Entertainment Group (International) Holdings Ltd  – Hu Jun
* https://web.archive.org/web/20110718011425/http://www.hujun.org/ – Official recognition fan site
Jin Yan

**Jin Yan** (kinesisk: 金焰, opprinnelig *Kim Duk Rin* (김덕린), født 7. april 1910 i Seoul i Korea, død 7. desember 1983 i Guangzhou), også kalt *Raymond King*, var en koreanskfødt skuespiller som gjorde stor karriere i stumfilmens tid i Shanghai i Kina. Hans skuespillertalenter og utseende gav ham stor popularitet i Kina i 1930-årene. Han fikk tilnavn som «Keiseren av kinoen» og «Shanghais Rudolph Valentino».

Etter Japans kolonisering av Korea emigrerte hans familie i 1912 til Nordkina. De ble kinesiske statsborgere. 

Fra 1927 var Jin tilknyttet filmselskapet Mingxing i Shanghai. Et gjennombrudd i hans karriere var hovedrollen som sverdkjemper i *Fengliu jianke* (1929) av regissøren Sun Yu. Han hadde et bredt rollespekter, men var særlig innovativ som ung maskulin helt med sosial bakgrunn. I 1930-årene samspilte han ofte med skuespillerinnen Ruan Lingyu. Han spilte da i mange filmer redigert av Bu Wancang, som for eksempel som stor filmstjerne som frivillig melder seg til krigstjeneste i *Sange modeng nü xing* *(Tre moderne kvinner)* (1933). Særlig fremheves gjerne hans rolletolkning som matros i Wu Yonggangs *Lang tao sha* (1936). Denne rollefiguren i denne visuelt eksperimentelle film har drept sin hustrus elsker og må til slutt dele livet på en øde og isolert øy sammen med kriminalkommissaren som hadde vært på sporet av ham.

Jin arbeidet regelmessig som filmskuespiller frem til 1940, men hadde så et avbrudd fram til 1947 fa han opptrådte i *Ying chun qu*. Hans to siste roller hadde han i filmene *Muqin* (1956) og *Baofengzhong de xiongying* (1957).

## Referanser


## Eksterne lenker
* 
* The Emperor: Jin Yan
Deng Tingzhen

**Deng Tingzhen** (tradisjonell kinesisk: 鄧廷楨, pinyin: *Dèng Tíngzhēn*, Wade-Giles: *Teng T'ing-chen*; født 1776 i Nanjing i Kina, død 1846) var generalguvernør av Liangguang (Guangdong og Guangxi) fra tidlig 1836 til tidlig 1840.

Han forsøkte å forsvare kinesiske interesser mot britiske handelsinteresser under første opiumskrig.

Som generalguvernør var han helt til å begynne med svært innstilt på å støtte Xu Nanjis forslag for å åpne for opiumshandelen, men etter å ha fått føringer fra Qinghoffet nedla han i 1836 et strikt forbud mot handelen i stedet. Så veldig helhjertet var han imidlertid ikke, og han lyktes ikke i å jage ut opiumslagerskipene fra ankringsområdet ved øya Lintin. Men han klarte å bryte forbindelsen mellom disse skipene og de mindre kinesiske forsyningsbåtene, og dermed ble opiumsmuglingen opp til havene i Guangzhou sterkt fortstyrret. 

Resultatet ble imidlertid at mye mer opium ble smuglet inn langs andre elveløp og til andre havner i Perleflodens delta. Slik ble opiumsproblemet bare mer akutt. 

Under økende politisk press prøvde Deng å få istand en ordning med britene som skulle få slutt på opiumstrafikken i de indre løp av Perleelvens delta. Men den avtalen sluttet å fungere da kommisjonær Lin Zexu ankom som avløser som generalguvernør, med det mandat å iverkesette en meget mer konsekvent politikk og få en definitiv stopp på all opiumshandel.

Deng Tinzhen døde få år etter; hans gravmæle i Nanjing er en attraksjon der.

## Referanser
Johann Gustav Droysen

**Johann Gustav Droysen** (1808–1884) var en tysk historiker.

Han var født i Treptow an der Rega (dagens Trzebiatów, Polen) og studerte filologi i Berlin.

Fra 1840 til 1851 var han professor i historie ved Universitetet i Kiel. Fra 1851 til 1859 var han professor ved Universitetet i Jena, og fra 1859 1884 professor i historie ved Universitetet i Berlin. I årene i Kiel engasjerte han seg politisk til støtte for de tyske samlingsbestrebelsene og mot de danske kravene på de tyske hertugdømmene i Nord-Tyskland.

Hans historiske arbeider spente fra antikken til hans samtid. Droysens første store verk var *Alexander den stores historie* (1833), men hans storverk var *Prøyssens politiske historie* (1855–1885). I dag er han kanskje likevel mest kjent for boka *Grundriss der Historik*, en framstilling av historiefagets teori og metode, basert på forelesninger han holdt i Berlin. Her formulerte han et historiesyn tuftet på hermeneutikken, og slo fast at historievitenskapens siktemål er å «forstå gjennom å undersøke». Skillet mellom «levning» og «beretning» som lenge har vært ansett som grunnleggende i den historiske metodelære tilskrives vanligvis Droysen.

## Referanser


## Eksterne lenker
*
Neues Forum

**Neues Forum**, eller bare **Forum**, var en borgerrettighetsbevegelse som oppstod i Den tyske demokratiske republikk i tiden like før statens sammenbrudd. Bevegelsen fikk raskt mer enn 200 000 medlemmer. 

Stifterne var Bärbel Bohley, Rolf Henrich, Jens Reich og Katja Havemann som traff hverandre i Havemanns hus 9. og 10. september 1989. Der undertegnet de oppropet *Aufbruch '89* (oppbrudd '89). Neue Forum krevde å kunne diskutere demokratiske reformer, og omforme samfunnet med grunnlag bredest mulige befolkningsgrupper.

Neues Forum ble i 1989 splittet i det en firedel gikk inn i Deutsche Forumpartei (DFP). Neues Forum slo seg i 1990 sammen med andre borgerrettsgrupper i Bündnis 90, som senere ble Bündnis 90/Die Grünen.

## Referanser
Vereinigung der gegenseitigen Bauernhilfe

**Vereinigung der gegenseitigen Bauernhilfe** var en massebevegelse for landarbeidere og bønder, og senere også for gartnere, i Den tyske demokratiske republikk (DDR). Bevegelsen ble grunnlagt høsten 1945 og var deltager i Nationale Front. Fra 1950 til 1963 og igjen i 1986 var den representert i Folkekammeret i DDR.
Demokratischer Frauenbund Deutschlands

**Demokratischer Frauenbund Deutschlands** var en massebevegelse for kvinner i Den tyske demokratiske republikk (DDR). Bevegelsen ble grunnlagt mars 1947 og var deltager i Nationale Front. Den var også representert i Folkekammeret i DDR.

Bevegelsen hadde følgende offisielle målsetninger:

* Fjerne fascistiske ideer
* Utdannelse for kvinner
* Like rettigheter
* Rettferdige sosiale levevilkår
* Utdannelse av barn i humanismens og fredens ånd
* Samarbeid med den internasjonale kvinnebevegelsen
Vest-Tysklands og Øst-Tysklands permanente representasjoner

**Vest-Tysklands og Øst-Tysklands permanente representasjoner** (tysk: *Ständige Vertretungen der Bundesrepublik Deutschland und der Deutschen Demokratischen Republik*) ble opprettet i 1972 som et resultat av grunnavtalen mellom Forbundsrepublikken Tyskland og Den tyske demokratiske republikk. Legasjonene virket på regjeringsnivå og hadde ikke full diplomatisk anerkjennelse.
Slaget om Marun ar-Ras

**Slaget om Mārūn ar-Rās** var et av slagene i den andre Libanon-krigen, og fant sted i landsbyen Maroun al-Ras nær den israelske grensen. Landsbyen fungerte lenge som en av Hizbollahs mest befestede stillinger, og var en av de første libanesiske landsbyene som ble angrepet av israelske bakkestyrker.

Israelske styrker gikk inn i byen den 19. juli, og utkjempet gate-til-gate-slag med Hizbollah og Amal-militser i flere dager før byen endelig falt under israelsk kontroll. Israels forsvar fryktet lenge at Hizbollah ville forsøke å gjenerobre landsbyen, og forbød derfor media å rapportere fra byen. Det ble fra hærens side klaget på at ledelsen tilsynelatende sendte bakkestyrker inn med hastverk, blant annet fordi at en Egoz-tropp ble sendt inn mens det ennå var dagslys og at noen av stridsvognene ikke var bra nok beskyttet. Til tross for disse påståtte feilene fra ledelsens side, påropte generalmajor Udi Adam seier i slaget.

I etterkant av slaget hevdet Hizbollah at Israel aldri lyktes i å sikre total kontroll over grenseområdet, og at Maroun al-Ras aldri falt under full israelsk kontroll. Dette har blitt benektet fra israelsk hold.

## Referanser
Zhang Qingpeng

**Zhang Qingpeng** (født 23. januar 1985) er en kinesisk basketballspiller som er en del av det kinesiske landslaget. Han representerte Kina under Sommer-OL 2008, der laget røk ut i kvartfinalen mot Litauen.

## Referanser


## Eksterne lenker
*
Song Xiaoyun

**Song Xiaoyun** (født 11. desember 1982) er en kinesisk basketballspiller som er en del av det kinesiske landslaget. Hun representerte Kina under Sommer-OL 2008, der laget kom på fjerdeplass etter å ha tapt bronsefinalen mot Russland.

## Referanser


## Eksterne lenker
*
Zheng Zhi

**Zheng Zhi** (født 20. august 1980 i Shenyang) er en kinesisk profesjonell fotballspiller som spiller for den kinesiske fotballklubben Guangzhou Evergrande. Han spiller midtbane, og er også en del av . 

Han ble tatt ut til å representere Kina under Sommer-OL 2008 på hjemmebane i Beijing. Kina ble her slått ut i gruppespillet. 

## Referanser


## Eksterne lenker
*
Liu Zhenli

**Liu Zhenli** (født 26. juni 1985 i Qingdao) er en kinesisk profesjonell spiller for den kinesiske fotballklubben Qingdao Jonoon. Han er målvakt, og er også en del av . 

Han ble tatt ut til å representere Kina under Sommer-OL 2008 på hjemmebane i Beijing. Det kinesiske landslaget ble slått ut i gruppespillet. 

## Eksterne lenker
*
Han Wenxia

**Han Wenxia** (født 23. august 1976) er en kinesisk kvinnelig fotballspiller. Hun spiller keeper, og er også en del av det kinesiske landslaget. 

Hun ble tatt ut til å representere Kina under Sommer-OL 2008 på hjemmebane i Beijing. Kina ble her slått ut i kvartfinalen.

## Referanser


## Eksterne lenker
*
Gonzalo Martínez

**Gonzalo Martínez** (født 30. november 1975 i Valle del Cauca) er en colombiansk fotballspiller.

På klubbnivå spiller Marinez for Deportivo Cali. Martínez startet sin profesjonelle karriere som fotballspiller i den colombianske første divisjon med Deportes Tolima i 1998 før han begynte hos den italienske klubben Udinese i Serie A i 2001 som han spilte i frem til 2003. Deretter returnerte han til hjemlandet Colombia og ble gjenforent med gamleklubben Deportes Tolima før 2005-sesongen. Martinez var en del av den colombianske troppen som vant Copa America 2001, samt at han spilte i kvalifiseringskampene forut for FIFA World Cup i 2002 og senere under FIFA World Cup i 2006.

## Referanser

## Eksterne lenker
*
Ma Yibo

**Ma Yibo** (født 8. august 1980 i Dalian) er en kinesisk profesjonell landhockeyspiller som representerte Kina under Sommer-OL 2008 i Beijing. Her tok hun sølv for det kinesiske landslaget etter å ha tapt mot Nederland i finalen.

## OL-medaljer
*  2008  Beijing - **Sølv** i landhockey, kvinner -  Kina

## Eksterne lenker
*
Carl Hagenbeck

**Carl Gottfried Wilhelm Heinrich Hagenbeck** (født 10. juni 1844 i Hamburg i Tyskland, død 14. april 1913 samme sted) var en tysk dyrehandler, dyretemmer og dyrehagepionér som grunnla dyreparken Tierpark Hagenbeck i Hamburg.

## Arbeid

## Se også
* Tierpark Hagenbeck, Hagenbecks dyrepark i Hamburg
* Menneskelige menasjerier, «eksotiske» mennesker på utstilling

## Referanser
Antony de Ávila

**Antony William de Ávila Charris** (født 21. desember 1962 i Santa Marta) er en colombiansk tidligere fotballspiller som er mest kjent for sine to perioder hos América de Cali. Charris er tidenes toppscorer for América de Cali, med sine 203 mål. De Ávila scoret også 29 mål i løpet av sin karriere i turneringen Copa Libertadores.

## Eksterne lenker
*
Carlos Quintero (fotballspiller)

**Carlos Darwin Quintero Villalba** (født 18. september 1987 i Cali) er en colombiansk fotballspiller, som for øyeblikket spiller for Santos Laguna som ligger i Primera Division de Mexico. Quintero har spilt for det colombianske U-20 landslaget, samt for .

## Referanser


## Eksterne lenker
*
Neco Martínez

**Luis Enrique «Neco» Martínez Rodríguez** (født 11. juli 1982 i Necoclí) er en colombiansk fotballspiller. Martinez spiller for klubben Once Caldas, samt at han spiller for .

## Referanser


## Eksterne lenker
*
Jackson Martínez

**Jackson Arley Martínez Valencia** (født 3. oktober 1986) er en colombiansk fotballspiller som fra 3. august 2020 er klubbløs.

I 2009 ble Martinez tidenes toppscorer i en sesong, med atten mål i den colombianske serien for klubben Independiente Medellín. Jackson gjorde sin debut under kamp mot Cruz Azul da han kom inn som innbytter, men han klarte ikke å forhindre 1-0 tapet mot dem. Martinez har også spilt for . Den nåværende Guangzhou Evergrande spilleren hadde en tøff oppvekst hvor moren døde da han var 5 år gammel. Familien hadde ikke råd til fotballkontigenter, og dermed bestemte han seg for å trene på egen hånd.

## Referanser


## Eksterne lenker
*
Tyr-raidet

Tyr-raidet var et nattlig oppdrag utført av israelske kommandosoldater fra Shayetet 13 mot Hizbollah i Tyr, i Sør-Libanon. Operasjonen hadde en Hizbollah-celle som var ansvarlig for rakettangrep mot Hadera dagen før, som mål.

## Raidet
Libanesiske kilder rapporterte at IDF-kommandosoldater ankom med helikoptre rundt klokken 1:00 på natten,og landet ved byens nordlige nærområde. Soldatene skar igjennom et gjerde og åpnet ild mot andre etasje av en bygning. Øyenvitner hevdet senere at innboere ble skadet under skytingen.

Skuddveksling mellom israelske soldater og Hizbollah begynte, ettersom et AH-64 Apache-helikopter gav soldatene på bakken støtte.

Tre timer senere, rundt klokken 4:00, trakk soldatene seg ut av området.

## Kilder
*BBC News - Middle East: Israeli commandos stage Tyre raid <small>(publisert 5. august 2006)</small> Besøkt 13. mai 2014
*The Daily Star Lebanon: Hezbollah says it foiled Israel commando raid on Tyre <small>(publisert 5. august 2006)</small> Besøkt 13. mai 2014
*The Jerusalem Post: Naval Commandos raid Tyre <small>(publisert 8. august 2006)</small> Besøkt 13. mai 2014
Vladimir Marín

**Vladimir Marín** (født 26. september 1979 i Rionegro i Antioquia) er en colombiansk fotballspiller.

Marín begynte som fotballspiller for den lokale klubben Deportivo Rionegro. Han spiller enten midtbanespiller eller venstreback for klubben Club Olimpia i Paraguay. Marino har også representert , inkludert i fire kvalifiseringskamper til VM i fotball 2010.
## Referanser


## Eksterne lenker
*
Carlos Sánchez Moreno

**Carlos Alberto Sánchez Moreno** (født 6. februar 1986) er en colombiansk fotballspiller som spiller fra 30. juni 2021 er klubbløs.

## Landslaget
Moreno gjorde sin landslagsdebut for  mot  den 9. mai 2007. Han deltok under Copa América 2007 og han spilte under kvalifiseringen til VM i fotball 2010.

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Li Hongxia

**Li Hongxia** (født 10. september 1986) er en kinesisk profesjonell landhockeyspiller som representerte Kina under Sommer-OL 2008 i Beijing. Her tok hun sølv for det kinesiske landslaget etter å ha tapt mot Nederland i finalen.

## OL-medaljer
*  2008  Beijing - **Sølv** i landhockey, kvinner -  Kina

## Referanser


## Eksterne lenker
*
Miguel Rojas

**Miguel Alberto Rojas Lasso** (født 1977) er en colombiansk fotballspiller. Rojas begynte som fotballspiller for den lokale klubben Atlético Huila, og debuterte profesjonelt som fotballspiller i 1999. I 2005 representerte Rojas  som innbytter, i en vennskapskamp mot  som ble spilt i Los Angeles.

## Referanser


## Eksterne lenker
*
Cristian Marrugo

**Cristian Marrugo** (født 18. juli 1985 i Cartagena) er en colombiansk fotballspiller som spiller offensiv midtbanespiller for Deportes Tolima, samt at han spiller for . Marrugo deltok under FIFA World Youth Championship i 2005, som ble arrangert i Nederland, og under denne turneringen var Marrugo med på å føre Colombia til runde 16 før de til slutt tapte mot den regjerende mesteren Argentina.

## Referanser


## Eksterne lenker
*
Gerardo Bedoya

**Gerardo Alberto Bedoya Múnera** (født 26. november 1975 i Ebejico i Antioquia) er en colombiansk fotballspiller.

Bedoya begynte som forsvarer og fortsatte senere som defensiv midtbanespiller for klubben Club Santa Fe. Han begynte hos Deportivo Cali i 1998 hvor han var en del av troppen som vant ligatittelen i 1998. I 2001 flyttet Bedoya til Argentina der han spilte for Racing Club de Avellaneda som vant turneringen Apertura. Han spilte ved forskjellige klubber på 2000-tallet før han i 2011 signerte en ettårskontrakt med klubben Club Santa Fe. I løpet av denne tiden var han også en del av den colombianske troppen som vant Copa América 2001. Bedoya har også klart å skaffe seg 46 røde kort i sin karriere.

## Referanser


## Eksterne lenker
*
Days of Thunder

***Days of Thunder*** er en amerikansk romantisk drama og actionfilm fra 1990 med Tom Cruise i hovedrollen. Andre sentrale roller spilles av Nicole Kidman, Robert Duvall, Randy Quaid, Cary Elwes og Michael Rooker. Regi er ved Tony Scott.

Filmen fikk blandet mottakelse av kritikerne, men ble en forholdsvis stor publikumssuksess. Den innbrakte $166 millioner på verdensbasis, hvorav $82,6 millioner i USA alene. Enkelte dro paralleller til Tom Cruises 80-talls-suksess *[[Top Gun]]* og kalte den «Top Gun on wheels».

En populære soundtrack med samme tittel ble utgitt i kjølvannet av filmen. Maria McKees ballade, "Show Me Heaven", ble soundtrackens største hit.

## Handling
Den legendariske teamsjefen Harry Hogge (Robert Duvall) blir spurt om å bygge en bil for den unge vågale NASCAR-kjøreren Cole Trickle (Tom Cruise). Hogge har sine tvil, men tar til slutt på seg jobben. Samarbeidet dem imellom blir imidlertid vanskelig da de har nokså ulike oppfatninger om hvordan en racerbil skal kjøres. Hogges problem på racerbanen er den stadige konflikten mellom å ta ansvar for kjørernes sikkerhet og samtidig å få dem og bilene til å yte det maksimale. En stygg ulykke truer med å gjøre slutt på Coles karriere, men han finner støtte i den vakre kvinnelige legen Claire Lewicki (Nicole Kidman). Hans store mål er å delta og å vinne Daytona 500.

## Om filmen
;Anmelderne
Filmen fikk blandet mottakelse av kritikerne og har bare fått 40% på Rotten Tomatoes og 60% på Metacritic (juli 2011). Den amerikanske filmkritikeren Roger Ebert gav den forholdsvis god omtale og endte opp med å gi den 3 av 4 stjerner.

Aftenpostens anmelder gav den middels god omtale. Det norske nettstede CINERAMA anmeldte filmen i 2009 i forbindelse med Blu-ray utgivelsen. Anmelderen gav den terningkast tre og skrev blant annet at: «Filmen er stappfull av meningsløs slang vi aldri får sjansen til å komme inn i, selve organiseringen av konkurransene virker vilkårlig og tilfeldig og Scott er helt uinteressert i å bygge opp til de større eller mindre vendepunkter i filmen. I stedet går han for pornografisk vakre bilder av fargesprakende soloppganger og enda mer fargesprakende veddeløpsbiler. Selve løpene er glimrende filmet og man får den samme følelsen av tilstedeværelse som i luftkampene i Top Gun. Men når man bare blir måtelig interessert i hvordan racene ender, blir det ikke annet enn tomt og meningsløst teknisk virtouseri». 

;Publikum
Den innbrakte $166 millioner på verdensbasis, hvorav $82,6 millioner i USA alene. Den ble den 13 mest innbringende filmen i 1990, både i USA, og på verdensbasis. Produksjonskostnadene var på ca $60 millioner.

;Priser
Filmens komponist, Hans Zimmer, ble tildelt en BMI Film Music Award for sitt arbeide på filmen. Filmen ble forøvrig nominert til en Oscar i klassen beste lyd.

## Rollebesetning
* Tom Cruise : Cole Trickle
* Nicole Kidman : Claire Lewicki
* Robert Duvall : Harry Hogge
* Randy Quaid : Tim Daland
* Cary Elwes : Russ Wheeler
* Michael Rooker : Rowdy Burns
* Fred Dalton Thompson : Big John
* John C. Reilly : Buck Bretherton
* Caroline Williams : Jennie Burns 
* J. C. Quinn : Waddell

## Referanser


## Eksterne lenker
*
Fredy Montero

**Fredy Henkyer Montero Muñoz** (født 26. juli 1987 er en colombiansk fotballspiller som spiller for den kanadiske klubben Vancouver Whitecaps FC.

## Klubblag
Montero spilte fra året han fylte tretten for ungdomslaget til Deportivo Cali. I 2005 ble han kalt opp til A-laget.
De første årene som A-lagspiller var han for det meste på utlån. I 2005 ble han lånt ut til Academia F.C. (som i dag kun består av Colombianske spillere) før han ble leid ut til Atlético Huila i to sesonger. (2006-2007)

Den 21. januar 2009 signerte han en låneavtale med Seattle Sounders, hvor han hadde en leiekontrakt i to år, før han signerte en avtale om permanent overgang i 2011.

Per. 10. juli har Fredy Montero spilt 105 ligakamper og scoret 39 mål for Sounders, siden januar 2009.

## Landslag
Allerede som ungdom var Montero en lovende spiss, og i en alder av tretten år fikk han prøvespille for det colombianske ungdomslandslaget. I 2005 ble Montero kalt opp til . Montero spilte sin første landskamp for det colombianske landslaget i 2007 under en kamp mot . 

## Referanser


## Eksterne lenker
*
Sun Tianjun

**Sun Tianjun** (født 13. oktober 1986) er en kinesisk profesjonell landhockeyspiller som representerte Kina under Sommer-OL 2008 i Beijing. Her endte laget på sisteplass i sin gruppe, og endte til slutt på ellevteplass etter å ha vunnet plasseringskampen mot Sør-Afrika. 

## Eksterne lenker
*
Baalbek-operasjonen

**Baalbek-operasjonen** (hebraisk: מבצע חד וחלק, «Operasjon Ren og enkel betjening») var et israelsk raid mot et Hizbollah-kontrollert sykehus i Bekaadalen. Raidet, som ble utført natt til 1. august, hadde som mål å skaffe nyttig etterretningsinformasjon, og resulterte også i at 5 lokale beboere mistenkt for å være Hizbollah-militante ble tatt til fange. Hizbollah insisterte imidlertid på at alle de tilfangetatte var sivile, og alle ble løslatt den 21. august, 19 dager etter at operasjonen var over.

## Operasjonen
Operasjonen begynte med minst fem luftangrep. Omtrent 200 fra to kommandoenheter (Shaldag og Sayeret Matkal) ble firt ned fra helikoptre. Etter å ha landet, skilte enhetene lag.

Sayeret Matkal hadde som mål å ta Dar al Hikma-sykehuset, som israelsk etterretning trodde var en base for Irans revolusjonsgarde, og ta til fange fem som var mistenkt for å være Hizbollah-militante. Hizbollahs kilder hevdet at flere israelske soldater ble innestengt i sykehuset, og at det kom til kamphandlinger med Hizbollah-krigere som omringet bygningen:

Ettersom alle soldatene senere returnerte uskadet og med fanger, har denne rapporten blitt sett på som fabrikkert fra Hizbollahs side, ifølge Jihad Watch.

I mellomtiden ble Shaldag-enheten sendt gjennom Sheikh Havit-nabolaget, som lå tre kilometre fra sykehuset, og det kom til skyteepisoder med Hizbollah-krigere.

Troppene var i Baalbek fra klokken 22:32 tirsdag kveld til 3:00 onsdag morgen. I løpet av operasjonen fikk soldatene tak forskjellige våpen som tilhørte Hizbollah, samt etterretningsinformasjon. Det israelske forsvaret utgav senere en video som de hevdet beviste at målet for raidet var et Hizbollah-hovedkvarter, men dette ble aldri bekreftet.

De fem som ble tatt til fange ble fra israelsk hold hevdet å være militante, men Hizbollah hevdet at dette ikke stemte. Til slutt kom man frem til at Hizbollah snakket sant, og alle ble løslatt. I tillegg ble det fra israelsk hold hevdet at omtrent 19 Hizbollah-krigere ble drept, mens Hizbollah har benektet dette.

## Referanser
Det kontinentale USA

**Det kontinentale USA** betegner de 48 sammenhengende delstatene i USA som ligger mellom Canada i nord og Mexico i syd. Dette omfatter alle landets delstater utenom Alaska og Hawaii. Amerikanske territorier som De amerikanske Jomfruøyer, Nord-Marianene eller Puerto Rico er heller ikke inkludert i betegnelsen. 

Det kontinentale USA har et areal på &nbsp;km² og et innbyggertall på  (folketellingen 2010). Dette utgjør 83,65&nbsp;% av landets totale areal og 99,33&nbsp;% av det totale innbyggertallet.

Siden Alaska ligger på det amerikanske fastlandet er uttrykket «det kontinentale USA» noe upresist. Begrepet oppstod før Alaska fikk delstats-status i 1959, og det er derfor historiske årsaker til at Alaska vanligvis ikke regnes med. Begrepet *the contiguous United States* («det sammenhengende USA») brukes noen ganger hvis man vil være helt presis. Sistnevnte begrep ligger til grunn for forkortelsen *CONUS*, som brukes i det amerikanske forsvaret til å beskrive de sammenhengende 48 delstatene.

I de oversjøiske amerikanske områdene (Hawaii og andre mindre territorier) brukes ofte *the U.S. Mainland* («Fastlands-USA») til å beskrive de 48 sammenhengende delstatene.

## Referanser




## Eksterne lenker
*
Ge Weiqing

**Ge Weiqing** (født 25. april 1977 i Shanghai) er en kinesisk profesjonell vannpolospiller som representerte Kina under Sommer-OL 2008 i Beijing. Her endte laget på sisteplass av 12 lag, etter å ha tapt alle kampene sine.

Han var med på det kinesiske vannpolo-laget som vant gull i de femtende Asialekene 2006 i Doha i Qatar. Kina vant finalen med 9-8 over Japan.

## Medaljer - Asialekene
*  2006  Doha -  **Gull** i vannpolo  Kina
*  2010  Guangzhou -  Sølv i vannpolo  Kina
*  2002  Busan - Bronse i vannpolo  Kina

## Eksterne lenker
*
Ma Jianjun

**Ma Jianjun** (født 8. oktober 1984 i Baise i den autonome region Guangxi) er en kinesisk profesjonell vannpolospiller som representerte Kina under Sommer-OL 2008 i Beijing. Her endte laget på sisteplass av 12 lag, etter å ha tapt alle kampene sine. Han startet ingen kamper.

## Eksterne lenker
*
* Profil  på 2008teamchina.olympic.cn
Yang Jun (vannpolospiller)

**Yang Jun** (født 28. april 1988 i Beijing) er en kinesisk profesjonell vannpolospiller som representerte Kina under Sommer-OL 2008 i Beijing. Her endte laget på 5.-plass etter å ha vunnet plasseringskampen sin mot Italia.

Hun var med på det kinesiske laget som vant gull i vannpolo for damer under de femtende Asialekene 2010 i Guangzhou i Kina. Kina vant turneringen foran Kasakhstan og Usbekistan. Det var første gangen damer deltok i vannpolo i Asialekene

## Medaljer - Asialekene
*  2010  Guangzhou - **Gull** i vannpolo  Kina
*  2014  Incheon - **Gull** i vannpolo  Kina

## Referanser


## Eksterne lenker
*